**Opis predmetu zákazky**

**Názov predmetu zákazky:** Zabezpečenie Majstrovstiev Slovenskej republiky súťaže mladých záchranárov civilnej ochrany v dňoch 10. - 12. júna 2025 (3 dni)

**Všeobecné vymedzenie predmetu zákazky:**

* prenájom priestorov - vonkajší i vnútorný priestor vhodný na usporiadanie majstrovstiev počas ich trvania;
* ubytovanie pre 46 účastníkov majstrovstiev na 3 dni/2 noci;
* strava pre účastníkov majstrovstiev (10.-12.6.2025);
* catering s obsluhou pre VIP hostí pre 100 osôb (11.6.2025);
* animačný program pre účastníkov majstrovstiev (10.6.-11.6.2025);
* pódium/vyvýšená plocha, ozvučovacia a osvetľovacia technika.

**Hlavný kód CPV:**

55110000-4 Hotelové ubytovacie služby

55120000-7 Služby na organizovanie stretnutí a konferencií v hoteloch

55520000-1 Služby hromadného stravovania

79952100-3 Služby na organizovanie kultúrnych podujatí

92000000-1 Rekreačné, kultúrne a športové služby

55130000-0 Iné hotelové služby

**Miesto plnenia:** podujatie požadujeme zabezpečiť v rámci žilinského kraja

**Podrobná špecifikácia predmetu zákazky:**

**Prenájom priestorov:**počas trvania majstrovstiev požadujeme **vyhradenie celého areálu** (teda vonkajší aj vnútorný priestor)

**Definícia vnútorného priestoru:**

* spoločenská/konferenčná miestnosť o veľkosti minimálne 60 m2 vhodná pre spoločný a animačný program;
* reštaurácia/kaviareň s kapacitou pre 100 osôb;
* miestnosť s možnosťou uzamknutia (na veci organizátorov) – minimálne 15 m2;
* miestnosť, kde bude možné usporiadať catering s kapacitou pre 100 osôb.

**Definícia vonkajšieho priestoru:**

* parkovacia plocha pre minimálne 25 áut;
* priestor vhodný na vytýčenie trate (celkový okruh trate 2 km), na ktorej bude možné rozostavať 7 stanovíšť, kde budú súťažiaci plniť disciplíny. Priestor nemá žiadne špecifické požiadavky (môže to byť dvor, priľahlá lúka atď.);
* spevnená plocha pre ukážky záchranných zložiek počas programu o veľkosti minimálne 100 m2;
* trávnatá plocha pre ukážky záchranných zložiek (kone a psy) o veľkosti minimálne 150 m2;
* priestor  na výstavbu pódia s kapacitou minimálne 40 osôb s rozlohou pred pódiom minimálne 150 m2.

**Ubytovanie:**

Počas majstrovstiev požadujeme zabezpečiť ubytovanie pre účastníkov majstrovstiev v počte 46 osôb v trvaní 3 dni/2noci nasledovne:

* možné varianty ubytovania a ich možná kombinovateľnosť **pre 40 osôb** (32 detí a 8 učiteľov):

VARIANT A: 8 x 5 lôžkové zariadenia so samostatnými troma spálňami/izbami (2 lôžka, 2 lôžka, 1 lôžko), vybavenou kuchyňou, WC a sprchou

VARIANT B: 16 x 2 lôžkové izby + 8 x 1 lôžková izba

VARIANT C: 8 x 2 lôžkové izby + 8 x apartmán (minimálne s 3 lôžkami v rámci 2 samostatných izieb) vybavený kuchyňou, WC a sprchou

\* pozn.: *Družstvo sa vždy skladá z dvoch dievčat a dvoch chlapcov a jedného učiteľa/učiteľky. Dokopy bude 8 družstiev.* *Popisované rozloženie zohľadňuje ubytovacie potreby účastníkov majstrovstiev s ohľadom na rodové zloženie družstiev a funkčné zaradenie ďalších účastníkov majstrovstiev, pričom jednotlivé ubytovacie priestory poskytnuté ubytovateľom musia toto rozloženie rešpektovať, avšak ich skutočná maximálna kapacita môže prevyšovať uvedené potreby obstarávateľa (t. j. je možné ubytovať napríklad 1 osoba v izbe s maximálnou kapacitou 2 lôžka atď.)*

* ubytovanie pre organizátorov pre **6 osôb**, teda 3 x 2 lôžkové izby/zariadenia

**Strava a nápoje:**

* bufetové raňajky - minimálne vajcia, párky, šunka, syr, maslo, sladké a slané pečivo, džem, cereálie, mlieko, jogurty, zelenina (paradajky, paprika, uhorky) vrátane nápojov (čaj, káva, džús, voda) - 2x pre 46 osôb (11.6. a 12.6.2025);
* obed (kuracie stehno s ryžou a kompótom + bazová/citrónová limonáda) pre 70 osôb (11.6.2025);
* teplá bufetová večera vrátane nápojov (bazová/citrónová limonáda), výber minimálne z troch druhov jedál z toho minimálne 1 jedlo mäsité - 2x pre 46 osôb (10.6. a 11.6.2025);
* olovrant pre súťažiacich dňa 11.6.2025 – croissanty, ovocie (jablko/banán), keksík + voda s citrónom v džbánoch na stoloch;
* desiatové balíčky (džús v krabičke, bageta/sendvič, keksík) pre 40 osôb (12.6.2025 – odovzdané pri raňajkách).

Do ceny stravovania požadujeme zahrnúť aj zabezpečenie potrebného obslužného personálu.

**Catering s obsluhou** pre 100 osôb – bufetové stoly:

* + od 08.00 hod. - 10.00 hod. - croissanty, výber koláčov a slaného pečiva + káva, čaj, nealko (bazová/citrónová limonáda, minerálna voda v kombinácii perlivá/jemne perlivá/neperlivá, Coca-Cola);
  + od 10.00 hod. do minimálne 17.00 hod. - fingerfood, kanapky (počet 700 ks) a zákusky (mini verzie) v počte 300 ks, káva, čaj, nealko (bazová/citrónová limonáda, minerálna voda v kombinácii perlivá/jemne perlivá/neperlivá, Coca-Cola) – dopĺňané priebežne.

**Animačný program pre účastníkov majstrovstiev:**

1. deň (10.6.2025) - zoznamovací program

* + animátori (2 osoby) od 19.00 hod. - 21.00 hod., zabezpečia zoznamovací program pre 32 detí vo veku od 11-14 rokov (formou súťaží, opekačka, iné...);

2. deň (11.6.2025)

* + animátori (6 osôb) od 14.00 hod. - 17.00 hod., budú kooperovať s organizátormi podľa potreby.

**K súťaži požadujeme zabezpečiť doplňujúce služby na deň 11.6.2025:**

* Fotokútik
* v trvaní minimálne 3 hodín (od 14.00 hod. do 17.00 hod.) s obsluhou;
* neobmedzená tlač vyhotovených fotografií vo formáte 10x15 cm;
* súčasťou fotokútika musí byť vyrobené tematické pozadie s motívmi civilnej ochrany. Dizajn pozadia fotokútika bude dodaný od verejného obstarávateľa po vyhodnotení verejnej súťaže. Pozadie fotokútika musí byť vyrobené z materiálu Airtex/“bannerovina“ o veľkosti min. 180x200 cm. Pozadie fotokútika po ukončení súťaže ostáva verejnému obstarávateľovi.
* Stan s pivnými setmi – stan pre minimálne 80 osôb s 10 pivnými setmi
* Pódium s ozvučením, osvetlením
  + kapacita pódia pre minimálne 40 osôb;
  + pre potreby moderovania požadujeme zabezpečiť minimálne 2 mikrofóny.
* DJ – poskytnutie služby diskotéky v trvaní 1 hodiny (od 18.00 hod. do 19.00 hod.)
* Penová párty – zabezpečenie penovej párty vrátane obsluhy penostroja v trvaní pol hodiny po vyhodnotení výsledkov majstrovstiev (od 18.15 hod. do 18.45 hod.)
* Propagácia programu – požadujeme zabezpečiť propagáciu akcie pre verejnosť vo forme uverejňovania programu minimálne 2 týždne pred konaním na webových stránkach dodávateľa (harmonogram akcie bude dodaný dodávateľovi po ukončení verejného obstarávania)
* Organizačné zabezpečenie celého podujatia (výstavba a zloženie stanov, pódia, rozloženie a zloženie pivných setov, personálne zabezpečenie,...)

Verejný obstarávateľ povoľuje realizáciu akcie vo forme subdodávok.